ΠΡΑΚΤΙΚΑ ΒΟΥΛΗΣ
Κ΄ ΠΕΡΙΟΔΟΣ
ΠΡΟΕΔΡΕΥΟΜΕΝΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ
ΣΥΝΟΔΟΣ Δ΄
ΣΥΝΕΔΡΙΑΣΗ ΙΖ΄
Παρασκευή 30 Οκτωβρίου 2026

Αθήνα, σήμερα στις 30 Οκτωβρίου 2026, ημέρα Παρασκευή και ώρα 9.09΄ συνήλθε στην Αίθουσα των συνεδριάσεων του Βουλευτηρίου η Βουλή σε ολομέλεια για να συνεδριάσει υπό την προεδρία του Προέδρου αυτής κ. ΝΙΚΗΤΑ ΚΑΚΛΑΜΑΝΗ.
ΠΡΟΕΔΡΟΣ (Νικήτας Κακλαμάνης): Κυρίες και κύριοι συνάδελφοι, αρχίζει η συνεδρίαση. 
(ΕΠΙΚΥΡΩΣΗ ΠΡΑΚΤΙΚΩΝ: Σύμφωνα με την από 29-10-2026 εξουσιοδότηση του Σώματος, επικυρώθηκαν με ευθύνη του Προεδρείου τα Πρακτικά της ΙΣΤ΄ συνεδριάσεώς του, της Πέμπτης 29 Οκτωβρίου 2026 σε ό,τι αφορά την ψήφιση στο σύνολο του σχεδίου νόμου: «Σύσταση και οργάνωση Νομικού Προσώπου Δημοσίου Δικαίου με την επωνυμία "Πανελλήνιος Σύλλογος Ψυχολόγων" - Σύσταση Εθνικού Παρατηρητηρίου Ψυχοθεραπείας και Συμβουλευτικής Ψυχικής Υγείας - Σύσταση Εθνικού Παρατηρητηρίου Ψυχιατροδικαστικής - Άσκηση του νοσηλευτικού επαγγέλματος - Γιατροί και νοσηλευτές του Εθνικού Συστήματος Υγείας - Τεχνολογίες υγείας - Φάρμακο και άλλες διατάξεις»)
Εισερχόμαστε στην
ΕΙΔΙΚΗ ΗΜΕΡΗΣΙΑ ΔΙΑΤΑΞΗ
Κλήρωση ενώπιον της Ολομέλειας της Βουλής, από τον Πρόεδρό της, μεταξύ των μελών του Αρείου Πάγου, του Συμβουλίου της Επικρατείας και της Εισαγγελίας του Αρείου Πάγου για την ανάδειξη δεκατριών (13) τακτικών και έξι (6) αναπληρωματικών μελών του αρμοδίου Ειδικού Δικαστηρίου, καθώς και του ασκούντος καθήκοντα Εισαγγελέα και του αναπληρωτή του, σύμφωνα με τα άρθρα 86 παρ. 4 του Συντάγματος, 158 παράγραφοι 1 και 2 του Κανονισμού της Βουλής και 12 του ν. 3126/2003 «Ποινική Ευθύνη των Υπουργών», όπως ισχύουν, μετά από την έκδοση του με αριθμό 1/2026 Βουλεύματος του Δικαστικού Συμβουλίου του άρθρου 86 παράγραφος 4 του Συντάγματος, σύμφωνα με το οποίο παραπέμπεται σε δίκη ο πρώην Υφυπουργός παρά τω Πρωθυπουργώ κ. Χρήστος Τριαντόπουλος ενώπιον του Ειδικού Δικαστηρίου για αξιόποινες πράξεις κατά την άσκηση των καθηκόντων του.
Μετά την υπ’ αριθμ. πρωτ. 7190, από 1 Οκτωβρίου 2026, επιστολή μου προς τον Υπουργό Δικαιοσύνης, κ. Γεώργιο Φλωρίδη, διαβιβάστηκαν προς τη Βουλή με τις υπ’ αριθμ. πρωτ. 7825/20-10-2026 και 7911/23-10-2026 (Ειδική Γραμματεία ΠτΒ) επιστολές του Υπουργού Δικαιοσύνης, τα υπ’ αριθμ. πρωτ. Γ3649/13-10-2026 του Συμβουλίου της Επικρατείας, 2269/09-10-2026 και 2352/21-10-2026 του Προέδρου του Αρείου Πάγου, καθώς και 8433/09-10-2026 του Εισαγγελέα του Αρείου Πάγου έγγραφα μαζί με τους συνημμένους καταλόγους των μελών του Συμβουλίου της Επικρατείας, του Αρείου Πάγου και της Εισαγγελίας του Αρείου Πάγου, αντιστοίχως, που έχουν διορισθεί ή προαχθεί στον βαθμό που κατέχουν πριν από την υποβολή της πρότασης για άσκηση δίωξης, στις 5 Φεβρουαρίου 2025, σύμφωνα με τα άρθρα 86 παρ. 4 του Συντάγματος, 158 παράγραφοι 1 και 2 του Κανονισμού της Βουλής και 12 του ν. 3126/2003 «Ποινική ευθύνη των Υπουργών», όπως ισχύουν.
Σημειωτέον ότι στην κληρωτίδα δεν θα τεθούν τα ονόματα των μελών του Δικαστικού Συμβουλίου, όπως προβλέπουν το Σύνταγμα και ο νόμος περί ποινικής ευθύνης Υπουργών.
Οι σχετικοί κατάλογοι καταχωρίζονται στα Πρακτικά της Βουλής της σημερινής συνεδρίασης.
(Οι προαναφερθέντες κατάλογοι καταχωρίζονται στα Πρακτικά της Βουλής και έχουν ως εξής:




ΠΡΟΕΔΡΟΣ (Νικήτας Κακλαμάνης):  Ως μέλη της Εφορευτικής Επιτροπής της κληρώσεως ορίζονται:
ο Α΄ Αντιπρόεδρος της Βουλής, κ. Ιωάννης Πλακιωτάκης
ο Γ΄ Αντιπρόεδρος της Βουλής, κ. Αθανάσιος Μπούρας
ο Δ΄ Αντιπρόεδρος της Βουλής, κ. Παρασκευάς (Πάρις) Κουκουλόπουλος
ο Η΄ Αντιπρόεδρος της Βουλής, κ. Βασίλειος Βιλιάρδος
Γραμματέας της Επιτροπής ορίζεται ο Γραμματέας της Βουλής και Βουλευτής Β΄ Πειραιώς της Κ.Ο. της Ν.Δ., κ. Γεώργιος Βρεττάκος.
Θα διεξαχθούν τρεις διαδοχικές κληρώσεις. 
Η πρώτη κλήρωση θα διεξαχθεί μεταξύ των μελών του Αρείου Πάγου -που περιλαμβάνονται στον αποσταλέντα κατάλογο- για την ανάδειξη επτά (7) τακτικών μελών και τριών (3) αναπληρωματικών μελών του Ειδικού Δικαστηρίου. 
Η δεύτερη κλήρωση θα διεξαχθεί μεταξύ των μελών του Συμβουλίου της Επικρατείας -που περιλαμβάνονται στον αποσταλέντα κατάλογο- για την ανάδειξη έξι (6) τακτικών μελών και τριών (3) αναπληρωματικών μελών του Ειδικού Δικαστηρίου. 
Η τρίτη κλήρωση θα διεξαχθεί από τον κατάλογο των μελών της Εισαγγελίας του Αρείου Πάγου, για την ανάδειξη του ασκούντος καθήκοντα Εισαγγελέα του Ειδικού Δικαστηρίου και του αναπληρωτή του.
Οι κληρώσεις θα διεξαχθούν ως ακολούθως: 
Τα ονόματα των Δικαστών εκάστης κληρώσεως θα αναγιγνώσκονται από τον Α΄ Αντιπρόεδρο της Βουλής, κ. Ιωάννη Πλακιωτάκη.
Ο Γ΄ Αντιπρόεδρος της Βουλής κ. Αθανάσιος Μπούρας θα επιδεικνύει τους κλήρους, θα τους περιτυλίγει και στη συνέχεια θα τους τοποθετεί, έναν προς έναν, στο αντίστοιχο αδιαφανές σφαιρίδιο, το οποίο θα ρίχνει εντός της διαφανούς κάλπης.
Στη συνέχεια θα ανακατευθούν καλά τα αδιαφανή σφαιρίδια μέσα στη διαφανή κάλπη από τον Δ΄ Αντιπρόεδρο της Βουλής, κ. Παρασκευά (Πάρι) Κουκουλόπουλο.
Τέλος, ο Πρόεδρος της Βουλής θα ανασύρει ένα-ένα τα σφαιρίδια από την κάλπη και κάθε σφαιρίδιο που θα ανασύρεται, θα παραδίδεται στον Η΄ Αντιπρόεδρο κ. Βασίλειο Βιλιάρδο, ο οποίος θα το ανοίγει και θα το επιδεικνύει στον Πρόεδρο της Βουλής και στους παρισταμένους Αντιπροέδρους και, αφού αναγγείλει το όνομα, θα το παραδίδει στον Γραμματέα κ. Γεώργιο Βρεττάκο, που θα γράφει το όνομα στα Πρακτικά. 
Από την πρώτη κάλπη, στην οποία θα τοποθετηθούν οι κλήροι με τα ονόματα των μελών του Αρείου Πάγου, θα εξαχθούν δέκα (10) κλήροι, για την ανάδειξη των επτά (7) τακτικών μελών του Ειδικού Δικαστηρίου και των τριών (3) αναπληρωματικών μελών. 
Από τη δεύτερη κάλπη, στην οποία θα τοποθετηθούν οι κλήροι με τα ονόματα των μελών του Συμβουλίου της Επικρατείας, θα εξαχθούν εννέα (9) κλήροι για την ανάδειξη των έξι (6) τακτικών μελών του Ειδικού Δικαστηρίου και των τριών (3)  αναπληρωματικών μελών. 
Από την τρίτη κάλπη, στην οποία θα τοποθετηθούν οι κλήροι με τα ονόματα των μελών της Εισαγγελίας του Αρείου Πάγου, θα εξαχθεί ένας (1) κλήρος για την ανάδειξη του ασκούντος καθήκοντα Εισαγγελέα του Ειδικού Δικαστηρίου και ένας (1) κλήρος για την ανάδειξη του αναπληρωτή του. 
Επισημαίνω, τέλος, ότι σύμφωνα με τις παραγράφους 1 και 2 του άρθρου 12 του ν. 3126/2003 «Ποινική ευθύνη των Υπουργών» όπως ισχύουν: «Δεν τίθενται στην κληρωτίδα τα ονόματα των μελών του Δικαστικού Συμβουλίου», καθώς και «του Εισαγγελέα και του αναπληρωτή του που άσκησαν καθήκοντα στο Δικαστικό Συμβούλιο». 
Κυρίες και κύριοι συνάδελφοι, συμφωνείτε με την πρόταση ως προς τη διαδικασία; 
ΟΛΟΙ ΟΙ ΒΟΥΛΕΥΤΕΣ: Μάλιστα, μάλιστα.
ΠΡΟΕΔΡΟΣ (Νικήτας Κακλαμάνης): Συνεπώς, το Σώμα συμφώνησε ομοφώνως.
Παρακαλώ, να αρχίσει η ανάγνωση του καταλόγου των μελών του Αρείου Πάγου.
(Στο σημείο αυτό αρχίζει η ανάγνωση του καταλόγου των μελών του Αρείου Πάγου από τον Α΄ Αντιπρόεδρο της Βουλής κ. Ιωάννη Πλακιωτάκη)
ΑΡΕΟΠΑΓΙΤΕΣ
1. Ελένη Χροναίου
2. Κλεόβουλος-Δημήτριος Κοκκορός
3. Γεώργιος Παπαγεωργίου
4. Κορνηλία Πανούτσου
5. Σταύρος Μάλαινος
6. Παναγιώτα Γκουδή-Νινέ
7. Λεωνίδας Χατζησταύρου
8. Ιφιγένεια Ματσούκα
9. Αντιγόνη Τζελέπη
10. Μαρία Γιαννακοπούλου
11. Απόστολος Φωτόπουλος
12. Μαρία Πετσάλη
13. Ερασμία Λιούλη
14. Ζωή Καραχάλιου
15. Βαΐα Ζαρχανή 
16. Σπυριδούλα Λιάτη
17. Ευαγγελία Στεργίου
18. Στυλιανή Μπλέτα
19. Ηλίας Γιαρένης
20. Ελένη Θεοδωρακοπούλου
21. Διονυσία Νίκα
22. Δέσποινα Βασιλοδημητράκη
23. Ευγενία Μπιτσακάκη
24. Αικατερίνη Πατσιαρά
25. Μαρία Αρχοντάκη Τραυλού Τζανετάτου
26. Παναγιώτης Φιλόπουλος
27. Παρασκευή Γρίβα
28. Στυλιανός Κακαβιάς
29. Γεώργιος Μικρούδης
30. Ευαγγελία Γίτση
31. Αθανάσιος Νικολόπουλος
32. Μαρία Τατσέλου
33. Ειρήνη Νικολάου
34. Παναγιώτης Μπολτέτσος
35. Ιωάννα Στρατσιάνη
36. Άλκηστις Σιάννου
37. Βασιλική Μουγιάντση
38. Κωνσταντία Εμμανουηλίδου
39. Παναγιώτα Γιαννακοπούλου
ΠΡΟΕΔΡΟΣ (Νικήτας Κακλαμάνης): Αγαπητοί συνάδελφοι, ανεγνώσθησαν συνολικώς τα ονόματα τριάντα εννέα (39) Δικαστών εκ του καταλόγου των μελών του Αρείου Πάγου.
Διαπιστώνεται ότι έχουν τοποθετηθεί όλα τα προς κλήρωση ονόματα μέσα στα σφαιρίδια -ένα σε κάθε σφαιρίδιο- και τοποθετήθηκαν όλα στη διαφανή κάλπη.
Παρακαλώ τώρα τον Δ΄ Αντιπρόεδρο της Βουλής κ. Παρασκευά (Πάρι) Κουκουλόπουλο να ανακατέψει τα σφαιρίδια που βρίσκονται στην κάλπη.
(Στο σημείο αυτό ο Δ΄ Αντιπρόεδρος της Βουλής κ. Παρασκευάς (Πάρις) Κουκουλόπουλος ανακατεύει τα σφαιρίδια που βρίσκονται στην κάλπη.
Στη συνέχεια, ο Πρόεδρος της Βουλής κ. Νικήτας Κακλαμάνης εξάγει ανά ένα τα σφαιρίδια, τα παραδίδει στον Η΄ Αντιπρόεδρο της Βουλής κ. Βασίλειο Βιλιάρδο, ο οποίος τα αποσφραγίζει, επιδεικνύει στα μέλη του Προεδρείου το ευρισκόμενο σε καθένα από αυτά όνομα, το εκφωνεί προς το Σώμα και το παραδίδει στον Γραμματέα κ. Γεώργιο Βρεττάκο, που σημειώνει ιδιοχείρως στο σχετικό Πρακτικό τα ονόματα κατά σειρά εκφώνησης.)
ΠΡΟΕΔΡΟΣ (Νικήτας Κακλαμάνης): Κυρίες και κύριοι συνάδελφοι, εκληρώθησαν κατά σειρά ως τακτικά μέλη του Ειδικού Δικαστηρίου οι εξής επτά (7) Δικαστές εκ του καταλόγου των μελών του Αρείου Πάγου:
1. Απόστολος Φωτόπουλος
2. Παναγιώτης Μπολτέτσος
3. Στυλιανή Μπλέτα
4. Μαρία Γιαννακοπούλου
5. Άλκηστις Σιάννου
6. Γεώργιος Παπαγεωργίου
7. Μαρία Αρχοντάκη Τραυλού Τζανετάτου
Ως αναπληρωματικά μέλη εκληρώθησαν κατά σειρά οι εξής τρεις (3) Δικαστές εκ του καταλόγου των μελών του Αρείου Πάγου:
1. Ιφιγένεια Ματσούκα
2. Μαρία Πετσάλη
3. Ερασμία Λιούλη
Κυρίες και κύριοι συνάδελφοι, παρότι είναι ημέρα ειδική σήμερα, έχει έρθει επίσκεψη ένα σχολείο. 
Γίνεται, λοιπόν, γνωστό στο Σώμα ότι από τα άνω δυτικά θεωρεία παρακολουθούν τη συνεδρίαση, είκοσι δύο μαθήτριες και μαθητές και τρεις συνοδοί εκπαιδευτικοί από το 4ο Δημοτικό Σχολείο Αργοστολίου Κεφαλλονιάς.
Καλώς ήρθατε, παιδιά!
(Χειροκροτήματα από όλες τις πτέρυγες της Βουλής)
Παρακαλώ να αρχίσει η ανάγνωση του καταλόγου των μελών του Συμβουλίου της Επικρατείας.
(Στο σημείο αυτό αρχίζει η ανάγνωση του καταλόγου των μελών του Συμβουλίου της Επικρατείας από τον Α΄ Αντιπρόεδρο της Βουλής κ. Ιωάννη Πλακιωτάκη)
ΔΙΚΑΣΤΙΚΟΙ ΛΕΙΤΟΥΡΓΟΙ Σ.τ.Ε
ΠΡΟΕΔΡΟΣ 
Μιχαήλ Πικραμένος
ΑΝΤΙΠΡΟΕΔΡΟΙ
1. Ηλίας Μάζος
2. Δημήτριος Εμμανουηλίδης
ΣΥΜΒΟΥΛΟΙ ΕΠΙΚΡΑΤΕΙΑΣ
1. Ταξιαρχία Κόμβου
2. Αναστασία-Μαρία Παπαδημητρίου
3. Βασιλική Κίντζιου
4. Βικτωρία Πλαπούτα
5. Παναγιώτης Τσούκας
6. Κωνσταντίνα Κονιδιτσιώτου - Κόλλια
7. Μαρλένα Τριπολιτσιώτη
8. Αγορίτσα Σδράκα
9. Χρήστος Λιάκουρας
10.	Βασίλειος Ανδρουλάκης
11.	 Σταυρούλα Κτιστάκη
12.	Ευσταθία Σκούρα 
13.	Κωνσταντία Λαζαράκη
14. Αικατερίνη Ρωξανά
15. Ειρήνη Σταυρουλάκη
16. Κασσιανή Μαρίνου
17. Μαρίνα – Αλεξάνδρα Τσάκαλη
18. Μαρία Αθανασοπούλου
19. Γεωργία Ανδριοπούλου
20. Μαρία Σταματοπούλου
21. Βασιλική Μόσχου
22. Σουλτάνα Κωνσταντίνου
23. Χριστιάνα Μπολόφη
24. Ιωάννης Μιχαλακόπουλος
25. Ουρανία Νικολαράκου – Μαυρομιχάλη
26. Δημήτριος Βανδώρος
27. Οδυσσέας Σπαχής
28. Δημήτριος Τομαράς
29. Καλλιόπη Κατρά 
30. Ιωάννης Παπαγιάννης
31. Αθανάσιος Ασημακόπουλος
ΠΡΟΕΔΡΟΣ (Νικήτας Κακλαμάνης): Κυρίες και κύριοι συνάδελφοι, ανεγνώσθησαν συνολικώς τα ονόματα τριάντα τεσσάρων (34) Δικαστών εκ του καταλόγου των μελών του Συμβουλίου της Επικρατείας.
Διαπιστώνεται ότι έχουν τοποθετηθεί όλα τα προς κλήρωση ονόματα μέσα στα σφαιρίδια -ένα σε κάθε σφαιρίδιο- και τοποθετήθηκαν όλα στην κάλπη.
Παρακαλώ τώρα τον Δ΄ Αντιπρόεδρο της Βουλής κ. Παρασκευά (Πάρι) Κουκουλόπουλο να ανακατέψει τα σφαιρίδια που βρίσκονται στην κάλπη.
(Στο σημείο αυτό ο Δ΄ Αντιπρόεδρος της Βουλής κ. Παρασκευάς (Πάρις) Κουκουλόπουλος ανακατεύει τα σφαιρίδια που βρίσκονται στην κάλπη).
Ευχαριστούμε. 
Θα ξεκινήσει τώρα η κλήρωση των ονομάτων.
(Στη συνέχεια, ο Πρόεδρος της Βουλής κ. Νικήτας Κακλαμάνης εξάγει ανά ένα τα σφαιρίδια, τα παραδίδει στον Η΄ Αντιπρόεδρο κ. Βασίλειο Βιλιάρδο, ο οποίος τα αποσφραγίζει, επιδεικνύει στα μέλη του Προεδρείου το ευρισκόμενο σε καθένα από αυτά όνομα, το εκφωνεί προς το Σώμα και το παραδίδει στον Γραμματέα κ. Γεώργιο Βρεττάκο, που σημειώνει ιδιοχείρως στο σχετικό Πρακτικό τα ονόματα κατά σειρά εκφώνησης.)
ΠΡΟΕΔΡΟΣ (Νικήτας Κακλαμάνης): Κυρίες και κύριοι συνάδελφοι, εκληρώθησαν κατά σειρά ως τακτικά μέλη του Ειδικού Δικαστηρίου οι εξής έξι (6) Δικαστές εκ του καταλόγου των μελών του Συμβουλίου της Επικρατείας.
1. Δημήτριος Τομαράς
2. Δημήτριος Εμμανουηλίδης
3. Ευσταθία Σκούρα
4. Κωνσταντία Λαζαράκη
5. Αικατερίνη Ρωξανά
6. Αναστασία-Μαρία Παπαδημητρίου
Ως αναπληρωματικά μέλη εκληρώθησαν κατά σειρά οι εξής τρεις (3) Δικαστές εκ του καταλόγου των μελών του Συμβουλίου της Επικρατείας:
1. Μαρίνα-Αλεξάνδρα Τσακάλη
2. Ηλίας Μάζος
3. Ιωάννης Παπαγιάννης
ΠΡΟΕΔΡΟΣ (Νικήτας Κακλαμάνης): Παρακαλώ να αρχίσει τώρα η ανάγνωση του καταλόγου των μελών της Εισαγγελίας του Αρείου Πάγου.
(Στο σημείο αυτό αρχίζει η ανάγνωση του καταλόγου των μελών της Εισαγγελίας του Αρείου Πάγου από τον Α΄ Αντιπρόεδρο της Βουλής κ. Ιωάννη Πλακιωτάκη)

ΑΝΤΕΙΣΑΓΓΕΛΕΙΣ ΑΡΕΙΟΥ ΠΑΓΟΥ
1. Ελένη Καρκαμπούνα
2. Άννα Καλουτά
3. Μαρία Γκανέ
4. Βασίλειος Φλωρίδης
5. Ευσταθία Καπαγιάννη
6. Στυλιανός Κωσταρέλλος
7.  Αικατερίνη Ψύρη
ΠΡΟΕΔΡΟΣ (Νικήτας Κακλαμάνης): Αγαπητοί συνάδελφοι, ανεγνώσθησαν συνολικώς τα ονόματα επτά (7) Δικαστών εκ των καταλόγου των μελών της Εισαγγελίας του Αρείου Πάγου. 
Διαπιστώνεται ότι έχουν τοποθετηθεί όλα τα προς κλήρωση ονόματα μέσα στα σφαιρίδια -ένα σε κάθε σφαιρίδιο- και τοποθετήθηκαν όλα στην κάλπη. 
Παρακαλώ τον Δ΄ Αντιπρόεδρο της Βουλής κ. Παρασκευά (Πάρι) Κουκουλόπουλο να ανακατέψει τα σφαιρίδια που βρίσκονται στην κάλπη. 
(Στο σημείο αυτό ο Δ΄ Αντιπρόεδρος της Βουλής κ. Παρασκευάς (Πάρις) Κουκουλόπουλος ανακατεύει τα σφαιρίδια που βρίσκονται στην κάλπη.
Στη συνέχεια, ο Πρόεδρος της Βουλής κ. Νικήτας Κακλαμάνης εξάγει ανά ένα τα σφαιρίδια, τα παραδίδει στον Η΄ Αντιπρόεδρο της Βουλής κ. Βασίλειο Βιλιάρδο, ο οποίος τα αποσφραγίζει, επιδεικνύει στα μέλη του Προεδρείου το ευρισκόμενο σε καθένα από αυτά όνομα, το εκφωνεί προς το Σώμα και το παραδίδει στον Γραμματέα κ. Γεώργιο Βρεττάκο, που σημειώνει ιδιοχείρως στο σχετικό Πρακτικό τα ονόματα κατά σειρά εκφώνησης.)
ΠΡΟΕΔΡΟΣ (Νικήτας Κακλαμάνης): Αγαπητοί συνάδελφοι, εκληρώθησαν: η ασκούσα καθήκοντα Εισαγγελέα του Ειδικού Δικαστηρίου 
1. Άννα Καλουτά
και η αναπληρώτριά της εκ του καταλόγου των μελών της Εισαγγελίας του Αρείου Πάγου
2. Ευσταθία Καπαγιάννη


ΠΡΟΕΔΡΟΣ (Νικήτας Κακλαμάνης): Κυρίες και κύριοι συνάδελφοι, παρακαλώ το Σώμα να εξουσιοδοτήσει το Προεδρείο για την υπ’ ευθύνη του επικύρωση των Πρακτικών καθ’ ο μέρος αφορούν στην Ειδική Ημερήσια Διάταξη, γιατί πρέπει να αποσταλεί στον Πρόεδρο του Ειδικού Δικαστηρίου ο κατάλογος των μελών του Ειδικού Δικαστηρίου με τα τακτικά και τα αναπληρωματικά μέλη του, καθώς και η ασκούσα καθήκοντα Εισαγγελέα του Ειδικού Δικαστηρίου με την αναπληρώτριά της, τα οποία κληρώθηκαν κατά τη σημερινή συνεδρίαση.
ΟΛΟΙ ΟΙ ΒΟΥΛΕΥΤΕΣ: Μάλιστα, μάλιστα.
ΠΡΟΕΔΡΟΣ (Νικήτας Κακλαμάνης): Συνεπώς, το Σώμα ομοφώνως παρέσχε τη ζητηθείσα εξουσιοδότηση.
Κυρίες και κύριοι συνάδελφοι, ολοκληρώθηκε η συζήτηση της Ειδικής Ημερήσιας Διάταξης.
Ερωτάται το Σώμα: Δέχεστε στο σημείο αυτό να λύσουμε τη συνεδρίαση;
ΟΛΟΙ ΟΙ ΒΟΥΛΕΥΤΕΣ: Μάλιστα, μάλιστα.
ΠΡΟΕΔΡΟΣ (Νικήτας Κακλαμάνης): Με τη συναίνεση του Σώματος και ώρα 09.54΄ λύεται η συνεδρίαση για σήμερα Παρασκευή, 30 Οκτωβρίου 2026 και ώρα 10.00΄ με αντικείμενο εργασιών του Σώματος, κοινοβουλευτικό έλεγχο: συζήτηση επικαίρων ερωτήσεων. 

Ο ΠΡΟΕΔΡΟΣ                                                               ΟΙ ΓΡΑΜΜΑΤΕΙΣ
